

**VARAKĻĀNU NOVADA PAŠVALDĪBA**

Reģistrācijas Nr. 90000054750

Rīgas iela 13, Varakļāni, Varakļānu novads, LV-4838, Latvija

tālrunis / fakss 64860840, e-pasts: [varaklani@varaklani.lv](mailto:varaklani@varaklani.lv)

Swedbank konts Nr. LV25HABA0001402041751, kods HABALV22

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Varakļānos

29.02.2024. Nr. 3-09-1/425-DK

Uz. 13.02.2024. Nr. 47-02/2024

Biedrība “Latvijas Daudzbērnu ģimeņu apvienība”

laiks.gimenei@gmail.com

Par informācijas sniegšanu

Varakļānu novada pašvaldība, atbildot uz saņemto informācijas pieprasījumu par papildu atbalstiem Varakļānu novada daudzbērnu ģimenēm, kuru aprūpē ir vismaz trīs bērni, to skaitā audžuģimenē ievietoti un aizbildnībā esoši bērni, informē, ka papildus Sociālo pakalpojumu un sociālās palīdzības likumā un Izglītības likumā noteiktajiem obligātajiem pašvaldības pienākumiem, Varakļānu novada pašvaldībā daudzbērnu ģimenēm tiek piemērots mācību maksas atvieglojums 50% apmērā no līdzfinansējuma maksas par vienas profesionālās ievirzes izglītības programmas apguvi Varakļānu mūzikas un mākslas skolā, kā arī ieejas maksas atvieglojums 50% apmērā Varakļānu novada muzejā.

Vienlaikus informējam, ka Varakļānu novadā bērna piedzimšanas pabalsta apmērs ir 40% no minimālās valstī noteiktās mēnešalgas un sudraba karotīte dāvanā par katru jaundzimušo bērnu. Pašvaldība nodrošina bezmaksas ēdināšanu Varakļānu vidusskolā izglītojamajiem (pamatskolas un vidusskolas audzēkņiem), kā arī mācību gada periodā (septembris – maijs) pašvaldība sedz pusdienu izmaksas pirmsskolas izglītības iestādes audzēkņiem.

Domes priekšsēdētājs M.Justs

K.Keiša

6486084